વળી પૃથ્વીરાજ કપૂરનું સ્ટેચ્યુ જોઇને ડાયરેક્ટર અમરોહીએ પૃથ્વીજીના વખાણ કરતાં કહ્યું પણ હતું, કે પૃથ્વીજી આપ શાનદાર દીખ રહે હો, પૃથ્વીરાજ કપૂરે હસતાં હસતાં આસિફને કહ્યું મિંયા યે અકબર હૈ અકબર, યે પૃથ્વીરાજ કપૂર નહીં હૈ. . પ્રીમિયરમાં આમંત્રેલા બધાં જ મહેમાનો આવ્યાં, પરંતુ દિલીપકુમારની ગેરહાજરી ઊડીને આંખે વળગતી હતી, દિલીપકુમાર તેમના જીવનની એક શ્રેષ્ઠ ફિલ્મના પ્રીમિયરમાં જ હાજર નહોતા રહ્યા, અને આ પાછળનું કારણ આસિફ અને તેમની વચ્ચે થયેલું અંગત મનદુઃખ હતું, પોસ્ટ પ્રોડક્શન વિશેના અમુક મતભેદના કારણે બંને વચ્ચે તંગદિલી સર્જાઇ હતી અને તે કારણે દિલીપે પ્રીમિયરમાં જવાનું ટાળ્યું હતું.